_:n0f0872c05bb246c1802351d8830dbd99xb0
<http://schema.org/articleBody>
"Κλήσεις για δύο εγκλωβισμένους πολίτες έχει δεχτεί η Πυροσβεστική Υπηρεσία μετά τον δυνατό σεισμό των 5,8 Ρίχτερ στην Κρήτη.Σύμφωνα με εκπρόσωπο της Πυροσβεστικής ένας άνθρωπος έχει εγκλωβιστεί σε εκκλησία στο Αρκαλοχώρι Ηρακλείου, μέρος της οποίας κατέρρευσε μετά τον δυνατό σεισμό.Ο δεύτερος εγκλωβισμένος είναι σε κοντινό χωριό, στο Πατσίδερο και έχει παγιδευτεί στην οικία του.Δυνάμεις της Πυροσβεστικής Υπηρεσίας σπεύδουν στο σημείο.Να σημειωθεί πως μέχρι στιγμής το ΕΚΑΒ δεν έχει λάβει κάποια κλήση για τραυματία από τον σεισμό.Έπεσαν ετοιμόρροπα κτίρια κι εκκλησίεςΤην ίδια ώρα για χαμό έκανε λόγο στον ΣΚΑΙ ο Μανώλης Φραγκάκης Δήμαρχος της πληγείσας περιοχής Πεδιάδας Μινώα.«Άκόμα δεν έχουμε ενημερωθεί πλήρως» τόνισε και πρόσθεσε πως δεν έχει ενημέρωση για τραυματίες αλλά από τις πρώτες πληροφορίες έχουν πέσει κάποια ετοιμόρροπα κτίρια και δύο εκκλησίες.Δεν υπάρχουν αναφορές για υλικές ζημιές και σωματικές βλάβες, είναι πολύ πρόσφατο το γεγονός, τόνισε στον ΣΚΑΙ ο Δήμαρχος Ηρακλείου Βασίλης Λαμπρινός αναφορικά με τον ισχυρό σεισμό που έπληξε την Κρήτη.Ο Δήμαρχος ανέφερε πως ο σεισμός έγινε έντονα αισθητός καθώς είχε χαμηλό επίκεντρο.«Είναι πολλοί στον δρόμο» είπε και ανέφερε πως γίνεται προσπάθεια εκκένωσης των σχολείων από μαθητές ενώ δεν τίθεται ζήτημα δυσκολιών ως προς τις επικοινωνίες."
<https://www.e-radio.gr/post/178041/sismos-stin-kriti-dyo-egklwvismenoi-meta-ta-58-rixter?utm_source=eradio_newsfeed&utm_medium=eradio_post_samecategory&utm_campaign=eradio_ref&utm_term=05>